สำนักงานเขตพระนคร ขอเรียนท่านผู้ร้องว่า สำนักงานเขตพระนครได้จัดเจ้าหน้าที่ตรวจสอบแล้ว  พบว่าผู้ค้าตามภาพแอบลักลอบเข้ามาขายบริเวณพื้นที่ทางเท้าฝั่งมหาวิทยาลัยศิลปากร ตรงข้ามประตูวิมานเทเวศน์  ในช่วงเวลาหลังจากที่พระบรมมหาราชวังปิดให้นักท่องเที่ยวเข้าชม ในเวลา15.30 น. ทั้งนี้ สำนักงานเขตพระนคร โดยฝ่ายเทศกิจได้สั่งการให้เจ้าหน้าที่ตรวจตราพื้นที่อย่างเข้มงวดโดยอยู่ประจำจุดบริเวณหน้ามหาวิทยาลัยศิลปากรในช่วงเวลา หลังพระบรมมหาราชวังปิดให้เข้าชม เนื่องจากจะเป็นช่วงที่มีการแอบลักลอบเข้ามาจำหน่ายสินค้าให้กับนักท่องเที่ยวที่กำลังเดินออกมาจากพระบรมมหาราชวัง บริเวณประตูวิมานเทเวศน์   ซึ่งหากพบว่ามีการเข้ามาจำหน่ายสินค้าฝ่าฝินกฎหมายบริเวณดังกล่่าว เจ้าหน้าที่จะดำเนินการตามระเบียบกฎหมายอย่างเคร่งครัดต่อไป
เพจแจ้งมา
ขอบคุณมากครับ อธิบายละเอียดดีครับ